stanford-oval/wikipedia huggingface dataset:
แทมบาเลน

แทมบาเลน (อังกฤษ: Tambalane) เป็นวงออสเตรเลียแนวป็อปร็อก ก่อตั้งวงในปี ค.ศ. 2003 โดยมือกลองวงซิลเวอร์แชร์ เบน จิลลีส์ หลังจากช่วงพักของวงในปี ค.ศ. 2003 พวกเขาออกซิงเกิลอัลบั้ม ที่มีซิงเกิลอย่าง "Little Miss Liar" และ "Free"
เดิมทีแทมบาเลนเริ่มจากเป็นโครงการแต่งเพลงของจิลลีส์ แต่ในที่สุดก็เป็นวงในปี ค.ศ. 2004 โดยได้เพิ่ม เกร็ก โรแยล เล่นเบส และเจอรัลด์ มาสเตอส์ เล่นคีย์บอร์ด โดยเล่นเป็นวงสนับสนุนให้กับวงเอนด์ออฟแฟชัน ก่อนที่จะออกอัลบั้มชื่อเดียวกับวงในปี ค.ศ. 2005 และตามมาด้วยทัวร์ทั่วประเทศ วงแยกย้ายกันไปในปี ค.ศ. 2005 หลังจากที่จิลลีส์กลับมาทำงานชุดใหม่กับซิลเวอร์แชร์
แซนด์แมน

แม่แบบ:Use mdy dates
| Sandman> ข้อมูลการจัดพิมพ์ |
| --- | --- |
ผู้จัดพิมพ์: มาร์เวล คอมมิกส์
ปรากฏตัวครั้งแรก: The Amazing Spider-Man #4 (September 1963)
สร้างสรรค์โดย: สแตน ลี สตีฟ ดิตโก
ข้อมูลในเรื่อง
ชื่อจริง: วิลเลียม เบเกอร์
นามแฝง: ฟลินท์ มาร์โค ซิลเวสเตอร์ มานน์ ควอร์รีแมน
ถิ่นกำเนิด: ควีนส์ นครนิวยอร์ก
สังกัดทีม: Sinister Six Frightful Four Avengers Wild Pack Enforcers The Outlaws The Intruders
ความสามารถ: Size and mass manipulation Shapeshifting Earth manipulation Superhuman strength, durability and endurance Density control Flight (in sandstorm form)
แซนด์แมน (อังกฤษ: Sandman) หรือ ฟลินต์ มาร์โก (อังกฤษ: Flint Marko) เป็นตัวละครจากเรื่องสไปเดอร์แมน ซึ่งจัดพิมพ์โดยมาร์เวลคอมิกส์ โดยแซนด์แมนมีความสามารถในการแปรสภาพเป็นทรายในรูปทรงต่าง ๆ ได้ ซึ่งเป็นความสามารถพิเศษที่ได้รับภายหลังจากได้รับอุบัติเหตุ ในเหตุการณ์ปัจจุบัน เขาได้กลายจากศัตรูมาเป็นมิตรกับสไปเดอร์แมน ซึ่งแซนด์แมนถือเป็นตัวละครที่ได้รับการดัดแปลงในสื่ออื่นหลายรูปแบบ รวมทั้งการ์ตูนแอนิเมชัน และภาพยนตร์เรื่องสไปเดอร์แมน 3 โดยมีโธมัส ฮาร์เดน ครัช รับแสดงเป็นแซนด์แมน
แซนด์แมน ตัวละครจากมาร์เวลคอมิกส์
ในปี ค.ศ. 2009 แซนด์แมนได้รับการจัดอันดับความนิยมอยู่ในลำดับที่ 72 ของดาวร้ายในการ์ตูนคอมิกส์ที่ได้รับความนิยมตลอดกาล
ประวัติตามท้องเรื่อง

วิลเลี่ยม เบเกอร์ถือกำเนิดในควีนส์ ในนิวยอร์ก เมื่อเขามีอายุได้ 3 ขวบ พ่อของเขาก็ได้ทิ้งทั้งเขาและแม่ซึ่งเป็นพนักงานทำความสะอาดไป ในช่วงแรกแม่ของเขาได้นำเขามายังชายหาดโคนี่ไอส์แลนด์ เขารู้สึกไร้ความสุขกับงานประติมากรรมทรายของเขา แต่แล้วงานชิ้นนี้ก็ได้รับการนำมาแสดงในโรงเรียนมัธยมปลายภายใต้การให้กำลังใจจากมิสฟลินท์ซึ่งเป็นครูของเขา
ในช่วงของการเตรียมตัวเข้าสู่ชั้นเรียน เด็กผู้ชายคนหนึ่งซึ่งมีชื่อว่า วิค กับเพื่อนอีกสองคนได้เข้ามาหาเรื่องกับวิลเลี่ยม ซึ่งวิลเลี่ยมเองก็ได้เรียนรู้ที่จะต่อสู้โดยอาศัยการเคลื่อนไหวของฝ่ายตรงข้าม โดยใช้เทคนิคที่เขาสามารถเล็ดรอดผ่านมือได้ดั่งทราย วิคและสมุนจึงไม่ขอสู้กับวิลเลี่ยมอีกต่อไปและได้กลายมาเป็นเพื่อนกันตลอดการเรียนในระดับชั้นไฮสคูล ในช่วงนี้เองที่วิลเลี่ยมเป็นนักกีฬาประจำทีมอเมริกันฟุตบอลของโรงเรียน และได้ใช้กีฬานี้ในการระงับความโกรธที่เกิดขึ้นกับตัวเอง ในขณะที่เขาเล่นกีฬานี้เขาได้นำนามสกุลของมิสฟลินท์ซึ่งเป็นบุคคลที่เขารักมาเป็นฉายาให้กับตน
เนื่องด้วยวิคได้ติดหนี้ให้กับผู้มีอิทธิพลเป็นเงินจำนวนมาก จากความสิ้นคิดของเขา จึงขอให้ฟลินท์ช่วยแก้ไขการแข่งขันอเมริกันฟุตบอลที่เขาเดิมพันไว้เพื่อช่วยชำระหนี้ให้แก่เขา ฟลินท์ได้ปฏิบัติตาม แต่แล้วโค้ชได้ทราบว่าฟลินท์ได้มีส่วนร่วมในการทุจริตครั้งนี้ โค้ชได้ต่อว่าถึงการใช้วิธีสกปรก และบอกว่าคนอย่างเขาจะไม่ประสบกับความสำเร็จในชีวิต ฟลินท์เริ่มมีท่าทีที่ก้าวร้าวยิ่งขึ้น ภายหลังจากการถูกไล่ออกจากโรงเรียนแล้วก็ส่งผลให้วิถีชีวิตของเขาเปลี่ยนไปในทางที่เลวร้าย
ภาพยนตร์

ในปี ค.ศ. 2007 โธมัส ฮาร์เดน ครัช รับบทเป็นแซนด์แมน ในภาพยนตร์เรื่องสไปเดอร์แมน 3 ซึ่งเนื้อหาที่กล่าวถึงต้นกำเนิดของแซนด์แมนในภาพยนตร์มีลักษณะที่เป็นแบบเดียวกันกับที่มีในฉบับการ์ตูนคอมิกส์ ยกเว้นเพียงในส่วนที่มีความเกี่ยวโยงถึงการกำเนิดของสไปเดอร์แมนเท่านั้น โดยฟลินท์ มาร์โก ได้ขโมยเงินมาจำนวนหนึ่งเพื่อเป็นค่ารักษาพยาบาลให้กับลูกสาวที่กำลังป่วยหนัก ซึ่งมีชื่อว่า เพนนี่ ขณะที่ฟลินท์หนีตำรวจออกจากคุก เขาเกิดเหตุพลัดตกลงไปในส่วนของการทดลองเร่งอนุภาค ซึ่งได้ทำการผนวกโมเลกุลของเขาเข้ากับทราย ส่งผลให้เขามีความสามารถในด้านการแปลงกายเป็นทรายได้ในเวลาต่อมา และยังมีจุดที่เชื่อมโยงถึงถึงคดีสังหารลุงเบน (นำแสดงโดย คลิฟ โรเบิร์ทสัน) ซึ่งเป็นลุงของปีเตอร์ ปาร์กเกอร์ ที่ปรากฏในภาพยนตร์ภาคแรก โดยนำเสนอเรื่องราวความเป็นมาในช่วงท้ายของภาพยนตร์ภาคสาม
ดูเพิ่ม

สไปเดอร์แมน
สไปเดอร์แมน 3
แหล่งข้อมูลอื่น

Sandman at Marvel.com
Sandman ที่เดอะคอมิกส์บุ๊กดีบี
แบกเซอร์ ฮัมบี แสดงบทบาทแทนโทบี้ แมคไกวร์ ในภาพยนตร์เรื่องสไปเดอร์แมน 3 ในฉากที่สไปเดอร์แมนชกทะลุช่องอกของแซนด์แมน
แซมมวล ดูรัน

| แซมมวล ดูรัน |
| --- | --- |
เกิด: 1 กันยายน พ.ศ. 2511
แซมมวล ดูรัน (อังกฤษ: Samuel Duran) นักมวยสากลชาวฟิลิปปินส์ เกิดเมื่อ 1 กันยายน พ.ศ. 2511 ที่ บูกิดนอน ประเทศฟิลิปปินส์ สถิติการชก 100 ครั้ง ชนะ 71 (น็อค 35) เสมอ 2 แพ้ 27
ประวัติ

ดูรันขึ้นชกมวยสากลครั้งแรกเมื่อ 24 มกราคม พ.ศ. 2530 ชนะคะแนน ลิโต วัลมอรา ที่ ฟิลิปปินส์ จากนั้นขึ้นชกชนะเป็นส่วนใหญ่ จนได้ชิงแชมป์ฟิลิปปินส์รุ่นแบนตัมเวทเมื่อ 11 กุมภาพันธ์ พ.ศ. 2533 แพ้คะแนน โลเรเรมอร์ ปอนตีโน จากนั้น เดินทางมาชิงแชมป์เงารุ่นแบนตัมเวท WBC ชนะน็อค สมิง เกียรติเพชร ยก 5 เมื่อ 24 มีนาคม พ.ศ. 2533 ดูรันได้ไปชกนอกรอบทีญี่ปุ่น แพ้น็อค โจอิชิโร ทัตสุโยชิ ยก 7 และไปเสียแชมป์เงาที่สกอตแลนด์เมื่อ 9 ตุลาคม พ.ศ. 2533 แพ้คะแนน ดอนนี ฮูด ต่อมา ดูรันได้ครองแชมป์ฟิลิปปินส์รุ่นแบนตัมเวทเมื่อ 25 สิงหาคม พ.ศ. 2534 ชนะน็อค รอนนี โรเมโร ยก 2 แล้วมาชกนอกรอบ ชนะน็อค โอเล่ห์ เกียรติวันเวย์ ยก 6 และป้องกันแชมป์ฟิลิปปินส์ได้ถึง 3 ครั้ง ก่อนจะขึ้นชิงแชมป์โลกรุ่นแบนตัมเวท IBF เมื่อ 18 กันยายน พ.ศ. 2535 แพ้คะแนน ออร์ลันโด คานิชาเลส ไม่ได้แชมป์ ดูรันกลับมาชกป้องกันแชมป์ฟิลิปปินส์รุ่นเดิมไว้ได้อีก 2 ครั้ง ก่อนจะเสียแชมป์ไปเมื่อ 29 เมษายน พ.ศ. 2537 แพ้คะแนน เจส มาคา และยังมาชกแพ้คะแนน ฉลาม ป.พงษ์สว่างแบบค้านสายตาเมื่อ พ.ศ. 2536 ด้วย ต่อมา ดูรันขึ้นชิงแชมป์ฟิลิปปินส์รุ่นเฟเธอร์เวทเมื่อ 4 ธันวาคม พ.ศ. 2537 ชนะคะแนน นิก อีเนโร ได้แชมป์มาครอง และป้องกันแชมป์ไว้ได้ถึง 4 ครั้ง
ดูรันขึ้นชิงแชมป์ OPBF เมื่อ 6 มิถุนายน พ.ศ. 2539 ชนะคะแนน ปาร์ก ยองวูน ป้องกันแชมป์ได้แค่ครั้งเดียว ก็เสียแชมป์ไปเมื่อ 5 พฤศจิกายน พ.ศ. 2539 แพ้น็อค โคจิ มัตสุโมโตะ ยก 8 ดูรันกลับมาครองแชมป์ OPBF รุ่นเดิมได้อีกเมื่อชิงแชมป์ที่ว่างเมื่อ 17 พฤษภาคม พ.ศ. 2540 ชนะคะแนน สิงห์หนุ่ม ชูวัฒนะ แต่พอป้องกันแชมป์ครั้งแรกก็เสียแชมป์ไปอีกเมื่อ 12 พฤศจิกายน พ.ศ. 2540 แพ้คะแนน ทาเกโอะ อิมาโอกะ ดูรันชิงแชมป์คืนอีกเมื่อ 13 กรกฎาคม พ.ศ. 2541 แต่ก็แพ้คะแนน อิมาโอกะไปอีก ดูรันได้ชิงแชมป์ PABA เฉพาะกาลรุ่นเฟเธอร์เวทเมื่อ 22 สิงหาคม พ.ศ. 2542 แพ้น็อค ชอย ชุลซู ยก 2 ที่ จีน ใน พ.ศ. 2543 ดูรันมาชกนอกรอบในไทย แพ้คะแนน รุ่งสุรินทร์ ลูกคลองจั่น และชนะคะแนน ดัทช์บอย ดัทช์บอยยิม ดูรันได้ครองแชมป์ฟิลิปปินส์รุ่นเฟเธอร์เวทอีกครั้งเมื่อ 9 พฤศจิกายน พ.ศ. 2544 ชนะน็อค โจบาร์ ดามอสมอก ยก 8 ป้องกันแชมป์ได้ 1 ครั้ง ก่อนจะเสียแชมป์ไปเมื่อ 17 สิงหาคม พ.ศ. 2545 แพ้คะแนน เจฟฟรีย์ โอนาเต ดูรันยังคงชกต่อเนื่องมาเรื่อยๆ และได้ชิงแชมป์ WBO เอเชียรุ่นเฟเธอร์เวทเมื่อ 4 ตุลาคม พ.ศ. 2547 แพ้น็อค เทอดศักดิ์ ก่อเกียรติยิม ยก 4 หลังจากที่ชิงแชมป์ฟิลิปปินส์รุ่นซูเปอร์เฟเธอร์เวทไม่สำเร็จเมื่อ 25 พฤศจิกายน พ.ศ. 2548 แพ้น็อค จิมเร็กซ์ จาคา ยก 2 แล้ว ดูรันก็แขวนนวมไป
เกียรติประวัติ

แชมป์เงารุ่นแบนตัมเวท WBC
ชิง 24 มีนาคม 2533 ชนะน็อค สมิง เกียรติเพชร ยก 5 ที่ พัทยา
เสียแชมป์ 9 ตุลาคม 2533 แพ้คะแนน ดอนนี่ ฮูด ที่ อังกฤษ
แชมป์ฟิลิปปินส์รุ่นแบนตัมเวท (2534 - 2537)
แชมป์ฟิลิปปินส์รุ่นเฟเธอร์เวท (2537 – 2539, 2544 - 2545)
แชมป์ OPBF รุ่นเฟเธอร์เวท
ชิง 6 มิถุนายน 2539 ชนะคะแนน ปาร์ค ยองวุน ที่ เกาหลีใต้
ป้องกันแชมป์ครั้งที่ 1, 31 สิงหาคม 2539 ชนะน็อค โนโบรุ ฮิราเซะ ยก 6 ที่ ฟิลิปปินส์
เสียแชมป์ 5 พฤศจิกายน 2539 แพ้น็อค โคจิ มัตสุโมโต ยก 8 ที่ ญี่ปุ่น
แชมป์ OPBF รุ่นเฟเธอร์เวท
ชิง 17 พฤษภาคม 2540 ชนะคะแนน สิงห์หนุ่ม ชูวัฒนะ ที่ ฟิลิปปินส์
เสียแชมป์ 12 พฤศจิกายน 2540 แพ้คะแนน ทาเคโอะ อิมาโอโกะ ที่ ญี่ปุ่น
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นแบนตัมเวท IBF เมื่อ 18 กันยายน 2535 แพ้คะแนน ออร์ลันโด คาร์นิชาเลส ที่ สหรัฐ
ชิงแชมป์ OPBF รุ่นเฟเธอร์เวทเมื่อ 13 กรกฎาคม 2541 แพ้คะแนน ทาเคโอะ อิมาโอโกะ ที่ ญี่ปุ่น
ชิงแชมป์ PABA เฉพาะกาลรุ่นเฟเธอร์เวทเมื่อ 22 สิงหาคม 2542 แพ้น็อค ชอย ชุลซู ยก 2 ที่ จีน
ชิงแชมป์ WBO เอเชียรุ่นเฟเธอร์เวทเมื่อ 4 ตุลาคม 2547 แพ้น็อค เทอดศักดิ์ จันทร์แดง ยก 4 ที่ นครราชสีมา
แทงค์แมน

แทงค์แมนขณะกำลังขวางรถถังในช่วงระหว่างการประท้วงที่จัตุรัสเทียนอันเหมิน พ.ศ. 2532
แทงค์แมน (อังกฤษ: Tank man) หรือ ขบถนิรนาม (อังกฤษ: unknow rebel) เป็นชื่อเรียกของชายไม่ทราบชื่อผู้เป็นที่กล่าวขวัญถึงในระดับนานาชาติ แม้เขาถูกบันทึกภาพและวิดีโอขณะเหตุการณ์ประท้วงที่จัตุรัสเทียนอันเหมิน พ.ศ. 2532 ถ่ายไว้ขณะที่เขายืนทางขวางแถวรถถังType59 รูปถ่ายที่เป็นที่นิยมแพร่หลายที่สุดถ่ายไว้โดย เจฟฟ์ ไวด์เนอร์ จากชั้นหกของโรงแรมปักกิ่ง ห่างจากเหตุการณ์ประมาณ 800 เมตร ด้วยเลนส์กล้อง 400 มิลลิเมตร ภาพอีกรุ่นเป็นของ สจ๊วต แฟรงคลิน ซึ่งเป็นภาพมุมกว้างแสดงให้เห็นรถถังที่ต่อแถวออกไปอีก ภาพนี้ได้รางวัลเวิลด์เพรสอวอร์ดและยังถูกรวมไว้ใน "100 ภาพถ่ายที่เปลี่ยนโลก" ของนิตยสารไลฟ์ ปี พ.ศ. 2546 เหตุการณ์นี้ถูกบันทึกวิดีโอไว้โดยสื่อต่างชาติอย่างซีเอ็นเอ็นและบีบีซี ซึ่งนำออกอากาศไปทั่วโลก ชาลี โคล ผู้สื่อข่าวเล่าว่าเห็นรถถังของจีนเหยียบยานพาหนะและประชาชนแบบสดๆ แค่วันเดียวก่อนชายคนนี้จะมายืนขวางขบวนรถถัง ซึ่งข่าวนี้ถือเป็นพาดหัวข่าวไปทั่วโลก ในเดือนเมษายน พ.ศ. 2541 นิตยสารไทม์ ได้รวมเอา ขบถนิรนาม ไว้ใน "100 บุคคลผู้ทรงอิทธิพลมากที่สุดแห่งคริสต์ศตวรรษที่ 20"
แหล่งข้อมูลอื่น

"Behind the scenes: Tank Man of Tiananmen" (New York Times), with link to video of the incident.
The Stuart Franklin photo at Life magazine 100 photos that changed the world เก็บถาวร 2015-12-07 ที่ เวย์แบ็กแมชชีน.
(จีน) Professor disclosed heroic Wang Weilin still in world, dajiyuan.com. Retrieved June 1, 2006.
PBS Frontline documentary "The Tank Man", 2006, Program viewable online. Last accessed July 29, 2008.
The Tank Man documentary, viewable online.
TIME 100: The Unknown Rebel เก็บถาวร 2010-05-29 ที่ เวย์แบ็กแมชชีน, TIME Magazine, 1999
แททีอานา มัสลานี

| แททีอานา มัสลานี |
| --- | --- |
Maslany at the 2016 San Diego Comic-Con
เกิด: แททีอานา แกเบรียล มัสลานี  (1985-09-22) 22 กันยายน ค.ศ. 1985 (39 ปี) Regina, Saskatchewan, Canada
อาชีพ: Actress
ปีปฏิบัติงาน: 1995–present
มีชื่อเสียงจาก: Orphan Black
คู่รัก: Tom Cullen (2011–2019)
ครอบครัว: Daniel Maslany (brother)
แททีอานา แกเบรียล มัสลานี (อังกฤษ: Tatiana Gabriele Maslany; เกิด 22 กันยายน พ.ศ. 2528) เป็นนักแสดงหญิงชาวแคนาดา เธอมีชื่อเสียงในการรับบทเป็นตัวละครหลายตัวในซีรีส์ทางโทรทัศน์แนววิทยาศาสตร์เขย่าขวัญเรื่อง Orphan Black (2013–2017) ซึ่งได้รับรางวัล Primetime Emmy Award (2016), TCA Award (2013), Critics 'Choice Awards 2 ครั้ง (2013 และ 2014 ) และรางวัล Canadian Screen 5 รางวัล (2014–18) มัสลานีเป็นชาวแคนาดาคนแรกที่ได้รับรางวัลเอ็มมี่ในประเภทดราม่าที่สำคัญจากการแสดงในซีรีส์ของแคนาดา
มัสลานียังปรากฏตัวในซีรีส์โทรทัศน์ เช่น Heartland (2008–2010), The Nativity (2010), Being Erica (2009–2011) และ Perry Mason (2020) ในปี พ.ศ. 2556 เธอได้รับรางวัล ACTRA Award จากบทบาทนำในภาพยนตร์เรื่อง Picture Day และรางวัล Phillip Borsos Award จากการแสดงในภาพยนตร์เรื่อง Cas and Dylan ภาพยนตร์ที่มีชื่อเสียงอื่น ๆ ของเธอ ได้แก่ Diary of the Dead (2007), Eastern Promises (2007), The Vow (2012), Woman in Gold (2015), Stronger (2017) และ Destroyer (2018) สำหรับการแสดงในละครโรแมนติกเรื่อง The Other Half (2016) เธอได้รับรางวัลสาขานักแสดงนำหญิงยอดเยี่ยมของแคนาดา
แทรชเมทัล

| แทรชเมทัล |
| --- | --- |
แหล่งกำเนิดทางรูปแบบ: นิวเวฟออฟบริติชเฮฟวีเมทัล สปีดเมทัล ฮาร์ดคอร์พังก์
แหล่งกำเนิดทางวัฒนธรรม: ต้นทศวรรษที่ 80 ในสหรัฐอเมริกา
เครื่องบรรเลงสามัญ: เสียงร้อง – กีตาร์ไฟฟ้า – กีตาร์เบส – กลอง
รูปแบบอนุพันธุ์: เดธเมทัล แบล็คเมทัล กรูฟเมทัล
แนวประสาน
ครอสโอเวอร์แทรช
ทัศนียภาพในระดับภูมิภาค
เยอรมนี – โปแลนด์ – สหรัฐอเมริกา: เบย์แอเรีย – นิวยอร์ก – บราซิล: บราซิล – สหราชอาณาจักร
แทรชเมทัล (อังกฤษ: Thrash metal) เป็นแนวเพลงย่อยของเฮฟวีเมทัล และเป็นหนึ่งในแนวเอ็กซ์ตรีมเมทัล มีลักษณะเด่นคือความเร็วและความก้าวร้าวในจังหวะของเพลง โดยเฉพาะการเน้นริฟฟ์กีตาร์อย่างรวดเร็ว ซึ่งจำเป็นต้องใช้ความสามารถในเทคนิคอย่างมาก นอกจากนี้ยังรวมถึงการกระเดื่องกลองดับเบิลเบสอย่างรวดเร็ว
ต้นกำเนิดของแทรชเมทัลนั้น อยู่ในช่วงปลายทศวรรษที่ 70 และต้นทศวรรษที่ 80 เมื่อวงที่ได้รวมดนตรี นิวเวฟออฟบริติชเฮฟวีเมทัล ได้เกิดเป็นแนวใหม่และพัฒนา มีการเคลื่อนไหวที่แยกตัวไปจากพังค์ร็อก แนวเพลงนี้มีความก้าวร้าวกว่ามากเมื่อเทียบกับ สปีดเมทัล และแนวพวกนี้มักจะมีการผสมผสานข้ามแนวเพลงอย่างชัดเจนจากเมทัล ไปแนวอื่น และได้รับอิทธิพลจากเพลงแนวอื่นที่ไม่ใช่เมทัล เช่น คลาสสิก แจ๊ส
ในช่วงกลางทศวรรษที่ 80 ถือเป็นยุคที่รุ่งเรืองของแทรชเมทัลอเมริกัน โดยเฉพาะของ 4 วงแกนหลัก ที่เรียกกันว่า "บิ๊กโฟว์" (Big 4) จากผลงานอัลบั้ม Master Of Puppets ของเมทัลลิก้า ,Peace Sells...But Who's Buying? ของเมกาเดธ, Reign in Blood ของ สเลเยอร์ อัลบั้มเหล่านี้เข้าสู่กระแสหลักได้ , Among The Living ของ แอนแทรกซ์
แซม เรย์มี

| แซม เรย์มี |
| --- | --- |
เรย์มี ในงาน แซนดีเอโกคอมมิก-คอน 2014
เกิด: แซมูเอล มาร์แชลล์ เรย์มี  (1959-10-23) 23 ตุลาคม ค.ศ. 1959 (65 ปี) รอยัล โอ๊ค, รัฐมิชิแกน, สหรัฐ
ศิษย์เก่า: มหาวิทยาลัยมิชิแกนสเตต
อาชีพ: ผู้ผลิตภาพยนตร์ นักแสดง
ปีปฏิบัติงาน: 1977–ปัจจุบัน
คู่สมรส: จิลเลียน กรีน (สมรส 1993)
บุตร: 5
ครอบครัว: เท็ด เรย์มี (น้องชาย) อีวาน เรย์มี (พี่ชาย)
แซมูเอล มาร์แชลล์ "แซม" เรย์มี (อังกฤษ: Samuel Marshall "Sam" Raimi; /ˈreɪmi/ ray-mee) เกิดเมื่อวันที่ 23 ตุลาคม ค.ศ. 1959 เป็นผู้กำกับภาพยนตร์ชาวอเมริกัน โปรดิวเซอร์ นักแสดง นักเขียน เป็นที่รู้จักดีในการกำกับหนังคัลท์แนวสยองขวัญ เรื่องที่มีชื่อเสียงได้แก่ ผีอมตะ และ กระชากลงหลุม เช่นเดียวกับหนังระดับบล็อกบัสเตอร์อย่างภาพยนตร์ซีรีส์ สไปเดอร์แมน
ผลงานภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1977 | อิทส์ เมอเดอร์! | ใช่ | ใช่ | ใช่ | ตัดต่อและผสมเสียงด้วย (ไม่มีเครดิต) |
| 1981 | ผีอมตะ | ใช่ | ใช่ | ฝ่ายบริหาร | ทำเทคนิคพิเศษด้วย (ไม่มีเครดิต) |
| 1985 | ไครม์เวฟ | ใช่ | ใช่ | ไม่ |  |
| 1987 | ผีอมตะ 2 | ใช่ | ใช่ | ไม่ |  |
| 1989 | เดอะ เดด เน็กซ์ ดอร์ | ไม่ | ไม่ | ฝ่ายบริหาร |  |
| 1990 | ดาร์คแมน: หลุดจากคน | ใช่ | ใช่ | ฝ่ายบริหาร |  |
| 1991 | ลูนาติกส์: อะ เลิฟ สตอรี่ | ไม่ | ไม่ | ฝ่ายบริหาร |  |
| 1992 | เดอะ นัท เฮ้าส์ | ไม่ | ใช่ | ไม่ |  |
| 1992 | อภินิหารกองพันซี่โครง | ใช่ | ใช่ | ไม่ | ตัดต่อด้วย |
| 1993 | ฮาร์ดทาร์เก็ต: คนแกร่งทะลวงเดี่ยว | ไม่ | ไม่ | ฝ่ายบริหาร | เป็นผู้กำกับทีมที่สองด้วย (ไม่มีเครดิต) |
| 1994 | เดอะ ฮัดซัคเกอร์ พร็อกซี่ | ไม่ | ใช่ | ไม่ |  |
| 1994 | ไทม์คอป: ตำรวจเหล็กล่าพลิกมิติ | ไม่ | ไม่ | ใช่ |  |
| 1995 | เพลิงเจ็บกระหน่ำแหลก | ใช่ | ไม่ | ไม่ |  |
| 1998 | แผนปล้นไม่ต้องปล้น | ใช่ | ไม่ | ไม่ |  |
| 1999 | ฟอร์ เลิฟ ออฟ เดอะ เกม | ใช่ | ไม่ | ไม่ |  |
| 2000 | ลางสังหรณ์วิญญาณอำมหิต | ใช่ | ไม่ | ไม่ |  |
| 2002 | ไอ้แมงมุม | ใช่ | ไม่ | ไม่ | ทำเทคนิคพิเศษด้วย (ไม่มีเครดิต) |
| 2004 | ไอ้แมงมุม 2 | ใช่ | ไม่ | ไม่ |  |
| 2004 | โคตรผีดุ | ไม่ | ไม่ | ใช่ |  |
| 2005 | บูกี้แมน: ตำนานสัมผัสสยอง | ไม่ | ไม่ | ใช่ |  |
| 2006 | โคตรผีดุ 2 | ไม่ | ไม่ | ใช่ |  |
| 2007 | ไอ้แมงมุม 3 | ใช่ | ใช่ | ไม่ |  |
| 2007 | เดอะ เมสเซนเจอร์: คนเห็นโคตรผี | ไม่ | ไม่ | ใช่ |  |
| 2007 | 30 ราตรี ผีแหกนรก | ไม่ | ไม่ | ใช่ |  |
| 2007 | ไรส์: บลัด ฮันเตอร์ | ไม่ | ไม่ | ฝ่ายบริหาร |  |
| 2009 | กระชากลงหลุม | ใช่ | ใช่ | ไม่มีเครดิต |  |
| 2012 | มันอยู่ในร่างคน | ไม่ | ไม่ | ใช่ |  |
| 2013 | ออซ มหัศจรรย์พ่อมดผู้ยิ่งใหญ่ | ใช่ | ไม่ | ไม่ |  |
| 2013 | ผีอมตะ | ไม่ | ไม่ | ใช่ |  |
| 2015 | วิญญาณขังสยอง | ไม่ | ไม่ | ใช่ |  |
| 2016 | ลมหายใจสั่งตาย | ไม่ | ไม่ | ใช่ |  |
| 2019 | คลานขย้ำ | ไม่ | ไม่ | ใช่ |  |
| 2020 | เดอะ กรัดจ์: บ้านผีดุ | ไม่ | ไม่ | ใช่ |  |
| 2021 | เทวาอาถรรพณ์ | ไม่ | ไม่ | ใช่ |  |
| 2021 | ลมหายใจสั่งตาย 2 | ไม่ | ไม่ | ใช่ |  |
| 2021 | ไนต์บุ๊คส์ | ไม่ | ไม่ | ใช่ | ฉายในเน็ตฟลิกซ์ |
| 2022 | อุมมา: ผีแม่วิญญาณหลอน | ไม่ | ไม่ | ใช่ |  |
| 2022 | จอมเวทย์มหากาฬ ในมัลติเวิร์สมหาภัย | ใช่ | ไม่ | ไม่ |  |
| 2023 | 65 ผจญนรกล้านปี | ไม่ | ไม่ | ใช่ |  |
| 2023 | ผีอมตะผงาด | ไม่ | ไม่ | ฝ่ายบริหาร |  |
| 2024 | แค้นนี้ที่รอคิวล์ | ไม่ | ไม่ | ใช่ |  |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 15 เรื่องของ แซม เรย์มี
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 1981 | ผีอมตะ |  86% (7.70/10) (84 คน) |  | 71 (11 คน) | 7.4 (‎234,932) | $350,000 | $2,895,590 |
| 1985 | ไครม์เวฟ |  57% (6.40/10) (7 คน) |  | 34 (4 คน) | 5.6 (6,841) | $2,500,000 | — |
| 1987 | ผีอมตะ 2 |  88% (7.50/10) (84 คน) |  | 72 (18 คน) | 7.7 (183,931) | $3,600,000 | $5,932,279 |
| 1990 | ดาร์คแมน: หลุดจากคน |  83% (6.90/10) (65 คน) |  | 65 (15 คน) | 6.4 (70,565) | $16,000,000 | $48,878,502 |
| 1992 | อภินิหารกองพันซี่โครง |  68% (6.60/10) (88 คน) |  | 59 (32 คน) | 7.4 (196,401) | $11,000,000 | $21,502,976 |
| 1995 | เพลิงเจ็บกระหน่ำแหลก |  58% (5.90/10) (40 คน) |  | 49 (21 คน) | 6.5 (104,256) | $35,000,000 | $18,636,537 |
| 1998 | แผนปล้นไม่ต้องปล้น |  90% (8.20/10) (72 คน) |  | 81 (28 คน) | 7.5 (76,910) | $17,000,000 | $16,316,273 |
| 1999 | ฟอร์ เลิฟ ออฟ เดอะ เกม |  46% (6.10/10) (95 คน) |  | 43 (31 คน) | 6.6 (37,859) | $50,000,000 | $46,112,640 |
| 2000 | ลางสังหรณ์วิญญาณอำมหิต |  58% (5.90/10) (123 คน) |  | 62 (29 คน) | 6.7 (75,498) | $10,000,000 | $44,567,606 |
| 2002 | ไอ้แมงมุม |  90% (7.60/10) (249 คน) |  | 73 (38 คน) | 7.4 (891,039) | $139,000,000 | $825,776,725 |
| 2004 | ไอ้แมงมุม 2 |  93% (8.30/10) (277 คน) |  | 83 (41 คน) | 7.5 (718,710) | $200,000,000 | $789,728,142 |
| 2007 | ไอ้แมงมุม 3 |  63% (6.20/10) (263 คน) |  | 59 (40 คน) | 6.3 (645,985) | $258,000,000 | $895,735,062 |
| 2009 | กระชากลงหลุม |  92% (7.60/10) (271 คน) |  | 83 (32 คน) | 6.6 (219,278) | $30,000,000 | $90,843,550 |
| 2013 | ออซ มหัศจรรย์พ่อมดผู้ยิ่งใหญ่ |  57% (6.00/10) (272 คน) |  | 44 (42 คน) | 6.3 (‎215,055) | $215,000,000 | $493,311,825 |
| 2022 | จอมเวทย์มหากาฬ ในมัลติเวิร์สมหาภัย |  74% (6.50/10) (465 คน) |  | 60 (65 คน) | 6.9 (‎487,762) | $200,000,000 | $955,775,804 |
| เฉลี่ย และ รวม | เฉลี่ย และ รวม |  74% (6.89/10) | 63 | 63 | 6.9 | $1.188 พันล้าน | $4,256,013,511 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
— ไม่ปรากฏ, หาข้อมูลไม่ได้
$ ดอลลาร์สหรัฐ
แทรปต์

| แทรปต์ |
| --- | --- |
นักร้องนำวงแทรปต์
ข้อมูลพื้นฐาน
ที่เกิด: ลอสกาโตส รัฐแคลิฟอร์เนีย สหรัฐอเมริกา
แนวเพลง: อัลเทอร์เนทีฟเมทัล โพสต์-กรันจ์
ช่วงปี: 1997-ปัจจุบัน
ค่ายเพลง: Eleven Seven Music, Warner Bros.

สมาชิก: Chris Taylor Brown Peter Charell Aaron Montgomery Robb Torres
อดีตสมาชิก: David Stege Robin Diaz Simon Ormandy Rick Sanders

เว็บไซต์: http://www.trapt.com/
แทรปต์ (อังกฤษ: Trapt) เป็นวงฮาร์ดร็อกที่ฟอร์มวงในลอสกาโตส รัฐแคลิฟอร์เนียในปี ค.ศ. 1997 และเป็นที่รู้จักในเพลงดังในปี 2002 อย่างเพลง "Headstrong" วงประกอบด้วยสมาชิกคือ คริส บราวน์ นักร้องนำ, โรวัน ชอว์-โจนส์ กีตาร์ลีด, ปีเตอร์ ชาเรลล์ กีตาร์เบส และมือกลอง อารอน "มอนตี" มอนต์โกเมอรี พวกเขามีผลงานสตูดิโออัลบั้ม 3 ชุดคือ Trapt (2002), Someone in Control (2005) และ Only Through the Pain (2008)
แซเวียร์ เฮอร์เบิร์ต

| แซเวียร์ เฮอร์เบิร์ต |
| --- | --- |
เฮอร์เบิร์ตในปี ค.ศ. 1938
เกิด: แอลฟริด แจ็กสัน 15 พฤษภาคม ค.ศ. 1901(1901-05-15) เจรัลด์ตัน รัฐเวสเทิร์นออสเตรเลีย ออสเตรเลีย
เสียชีวิต: 10 พฤศจิกายน ค.ศ. 1984(1984-11-10) (83 ปี) อะลิซสปริงส์ นอร์เทิร์นเทร์ริทอรี ออสเตรเลีย
นามปากกา: แซเวียร์ เฮอร์เบิร์ต  อี. นอร์เดน  แอลฟริด แจ็กสัน  เฮอร์เบิร์ต แอสเตอร์
อาชีพ: นักเขียน
สัญชาติ: ออสเตรเลีย
ผลงานที่สำคัญ: Poor Fellow My Country (ค.ศ. 1975)
แซเวียร์ เฮอร์เบิร์ต (อังกฤษ: Xavier Herbert; 15 พฤษภาคม ค.ศ. 1901 – 10 พฤศจิกายน ค.ศ. 1984) เป็นนักเขียนชาวออสเตรเลีย มีชื่อเกิดว่าแอลฟริด แจ็กสัน เป็นบุตรนอกสมรสของเบนจามิน ฟรานซิส เฮอร์เบิร์ตและเอมี วิกตอเรีย สแกมเมลล์ เฮอร์เบิร์ตเริ่มทำงานครั้งแรกที่ร้านขายยาขณะอายุได้ 14 ปี ก่อนจะเรียนด้านเภสัชศาสตร์ที่วิทยาลัยเทคนิคเพิร์ท ต่อมาเขาย้ายไปที่เมลเบิร์น เพื่อเรียนวิชาแพทย์ที่มหาวิทยาลัยเมลเบิร์น พร้อมกับเริ่มเขียนเรื่องสั้น เฮอร์เบิร์ตออกนวนิยายเรื่องแรก Capricornia ในปี ค.ศ. 1938 และออกผลงานอีกหลายเล่มตามมา จนในปี ค.ศ. 1975 เขาได้ตีพิมพ์ Poor Fellow My Country ซึ่งเป็นนวนิยายออสเตรเลียที่ยาวที่สุดในโลก นิยายเรื่องนี้ได้รับรางวัลไมลส์ แฟรงคลินในปีเดียวกัน
แซเวียร์ เฮอร์เบิร์ตเสียชีวิตในปี ค.ศ. 1984 ขณะมีอายุได้ 83 ปี
ผลงานที่ตีพิมพ์

Capricornia (1938)
Seven Emus (1959)
Soldiers' Women (1961)
Disturbing Element (1963) – อัตชีวประวัติ
Larger than Life (1963) – รวมเรื่องสั้น
Poor Fellow My Country (1975) – รางวัลไมลส์ แฟรงคลิน ประจำปี ค.ศ. 1975
แหล่งข้อมูลอื่น

แซเวียร์ เฮอร์เบิร์ต โดยโครงการกูเทนแบร์ก
Xavier Herbert | biography - Australian author | Britannica.com[ลิงก์เสีย]
แซม คลาฟลิน

| แซม คลาฟลิน |
| --- | --- |

เกิด: แซมมูเอล จอร์จ คลาฟลิน   (Samuel George Claflin)  (1986-06-27) 27 มิถุนายน ค.ศ. 1986 (38 ปี) อิปสวิช, ประเทศอังกฤษ
อาชีพ: นักแสดง
ปีปฏิบัติงาน: 2009–ปัจจุบัน
คู่สมรส: ลอรา แฮดด็อก (สมรส 2013; 2019)
บุตร: 2
ซามูเอล จอร์จ คลาฟลิน (อังกฤษ: Samuel George Clafflin) หรือ  แซม คลาฟลิน เกิดเมื่อวันที่ 27 มิถุนายน ค.ศ. 1986 เป็นนักแสดงชาวอังกฤษ มีผลงานการแสดงครั้งแรกในละครชุดเรื่อง หลั่งเลือดค้ำบัลลังก์โลกหล้า (ค.ศ. 2010) โดยรับบทเป็น "อัศวินริชาร์ดแห่งคิงส์บริดจ์" ก่อนที่เขาจะได้มีผลงานการแสดงภาพยนตร์เป็นเรื่องแรกในภาพยนตร์ชุดไพเรทส์ออฟเดอะแคริบเบียน ภาค ผจญภัยล่าสายน้ำอมฤตสุดขอบโลก (ค.ศ. 2011) โดยรับบทเป็นมิชชันนารี "ฟิลิป สวิฟต์"
ส่วนผลงานการแสดงของเขาในภาพยนตร์เรื่องอื่น ๆ เช่นการรับบทเป็น "ดังคัน เอดเวิดส์" กองกลางของแมนเชสเตอร์ ยูไนเต็ดใน ยูไนเต็ด สู้สุดฝันวันแห่งชัยชนะ (ค.ศ. 2011), บท "ฟินนิก โอแดร์" ใน เกมล่าเกม 2 แคชชิ่งไฟเออร์ และ เกมล่าเกม 3 ม็อคกิ้งเจย์ (ค.ศ. 2013–2015) รวมถึงการรับบทนักแสดงนำใน มี บีฟอร์ ยู (ค.ศ. 2016), สุดเขตแดนศึก (ค.ศ. 2017), รักเธอฝ่าเฮอร์ริเคน (ค.ศ. 2018), รัก แต่ง ซ้ำ (ค.ศ. 2020), บท "ไมครอฟต์ โฮมส์" ใน เอโนลา โฮล์มส์ และบท "เซอร์ ออสวอลด์ โมสลีย์" ในละครชุดที่ได้รับความนิยมทางเน็ตฟลิกซ์เรื่อง พีกี้ ไบลน์เดอร์ส (ค.ศ. 2019–22)
ชีวิตส่วนตัวของเขา เขามีน้องชายหนึ่งคนที่เข้าวงการบันเทิงเช่นกันกับเขานั่นคือโจ คลาฟลิน และเคยสมรสกับลอรา แฮดด็อก และเลิกรากัน ปิดฉาก 6 ปีแห่งความรัก
วัยเด็ก

คลาฟลิน เกิดที่เมืองอิปสวิช เทศมณฑลซัฟฟอล์ก ประเทศอังกฤษ เป็นบุตรชายของ มาร์ค คลาฟลิน และ ซู คลาฟลิน พ่อของเขาทำงานเป็นเจ้าหน้าที่การเงินและแม่ของเขาทำงานเป็นผู้ช่วยครู เขามีพี่ชาย 2 คน และน้องชาย 1 คน โดยน้องชายของเขา "โจเซฟ คลาฟลิน" เป็นนักแสดงผู้มีผลงานในละครโทรทัศน์เรื่อง มหาศึกชิงบัลลังก์ และ ดาวินชี่ อัจฉริยะจอมอหังการ แม้ว่าเขาจะเกิดที่เมืองอิปสวิชแต่เขาใช้ชีวิตในวัยเด็กและเติบโตที่เมืองนอริช เทศมณฑลนอร์ฟอล์ก
ในวัยเด็กคลาฟลิน ชื่นชอบและมีทักษะทางฟุตบอล โดยเขาเคยเป็นนักฟุตบอลของโรงเรียน และมีความตั้งใจจะเป็นนักฟุตบอลอาชีพของสโมสรฟุตบอลนอริชซิตี แต่กลับประสบปัญหาอาการบาดเจ็บหนักที่หัวเข่า ทำให้ไม่สามารถเป็นนักฟุตบอลอาชีพอย่างที่ตั้งใจได้ หลังจากนั้นเขาได้มีโอกาสแสดงละครเวทีของโรงเรียน และฉายแววความเป็นนักแสดงออกมาบนเวที พ่อแม่รวมถึงครูที่โรงเรียนจึงแนะนำให้เขาศึกษาต่อทางด้านการแสดง
หลังจากที่เขาออกจากศูนย์ฝึกเยาวชนของสโมสรฟุตบอลนอริชซิตีเขาได้ย้ายไปเรียนทางด้านการแสดงที่วิทยาลัยนอริช ซิตี ในปี ค.ศ. 2003 ก่อนจะย้ายไปลอนดอนเพื่อเรียนต่อที่สถาบันดนตรีและศิลปะการละครแห่งลอนดอน จนจบการศึกษาในปี ค.ศ. 2009
อาชีพนักแสดง

หลังจบการศึกษาจากสถาบันดนตรีและศิลปะการละครแห่งลอนดอน เขามีผลงานการแสดงเป็นครั้งแรกในปี ค.ศ. 2010 ในละครโทรทัศน์เรื่อง หลั่งเลือดค้ำบัลลังก์โลกหล้า โดยรับบทเป็น "อัศวินริชาร์ดแห่งคิงส์บริดจ์" และ พิทักษ์อนาคต พิภพดึกดำบรรพ์ จากนั้นในปี ค.ศ. 2011 เขาได้รับการติดต่อให้ร่วมแสดงในภาพยนตร์ของยูนิเวอร์แซลพิกเจอส์เรื่อง บุตรคนที่ 7 จอมมหาเวทย์ ซึ่งสร้างมาจากนวนิยายเรื่อง "เดชหมอผี" แต่กลับไม่สามารถตกลงเงื่อนไขกันได้ บทดังกล่าวจึงตกเป็นของ เบ็น บานส์ หลังจากนั้นเขายังคงมีผลงานทางโทรทัศน์โดยแสดงเป็น "ดังคัน เอดเวิดส์" อดีตกองกลางทีมชาติอังกฤษ ใน ยูไนเต็ด สู้สุดฝันวันแห่งชัยชนะ (ค.ศ. 2011) ทางช่องบีบีซี
แซม คลาฟลิน ได้รับโอกาสในการแสดงภาพยนตร์เป็นครั้งแรกใน ผจญภัยล่าสายน้ำอมฤตสุดขอบโลก (ค.ศ. 2011) ซึ่งเป็นภาพยนตร์ชุดภาคที่ 4 ของ ไพเรทส์ออฟเดอะแคริบเบียน โดยรับบทเป็นมิชชันนารี "ฟิลิป สวิฟต์" จากบทดังกล่าวทำให้เขาได้รับการเสนอชื่อเข้าชิงรางวัลเอมไพร์อวอร์ด สาขานักแสดงหน้าใหม่ยอดเยี่ยม และเริ่มมีชื่อเสียงในแวดวงภาพยนตร์อเมริกัน ต่อมาเขามีผลงานในภาพยนตร์ที่สร้างจากเทพนิยายเรื่อง สโนว์ไวท์และพรานป่า ในศึกมหัศจรรย์ (ค.ศ. 2012) รวมถึงการรับบทเป็น "เฟนนิค โอแดร์" ใน เกมล่าเกม 2 แคชชิ่งไฟเออร์ (ค.ศ. 2013)
ในปี ค.ศ. 2014 เขามีผลงานการแสดงภาพยนตร์ถึง 4 เรื่องได้แก่ ดัก จับ ผี, ชมรมสุภาพบุรุษสุดเฮ้ว, เพื่อนรักกั๊กเป็นแฟน และ เกมล่าเกม 3 ม็อคกิ้งเจย์ ต่อมาในปี ค.ศ. 2016 เขาได้แสดงนำคู่กับเอมีเลีย คลาร์กในภาพยนตร์ที่ประสบความสำเร็จทางรายได้อย่างสูงเรื่อง มี บีฟอร์ ยู โดยเขาต้องรับบทชายที่เป็นอัมพาต และมาได้รับกระแสคำชื่นชมจากนักวิจารณ์รวมถึงสื่อต่างๆกับฝีมือการแสดงที่พัฒนาขึ้นกับบทบาทการแสดงในภาพยนตร์สงครามเรื่อง สุดเขตแดนศึก (ค.ศ. 2017) ที่เขาต้องรับบทเป็น "ร้อยเอก สแตนโฮป"
ปี ค.ศ. 2018 เขาแสดงนำในภาพยนตร์เรื่อง รักเธอฝ่าเฮอร์ริเคน และแสดงภาพยนตร์ระทึกขวัญจากประเทศออสเตรเลียเรื่อง ปักษาพยาบาท ก่อนจะมีผลงานในละครชุดที่ได้รับความนิยมอย่างสูงทางบีบีซีและเน็ตฟลิกซ์เรื่อง พีกี้ ไบลน์เดอร์ส ในซีซันที่ 5–6 (ค.ศ.2019–2022) โดยรับบทเป็น "เซอร์ ออสวอลด์ โมสลีย์" นักการเมืองผู้ฝักใฝ่ลัทธิฟาสซิสต์ โดยในปี ค.ศ. 2019 เขาได้มีผลงานการแสดงร่วมกับ โจ คลาฟลิน น้องชายของเขาเป็นครั้งแรกใน เดอะ คอร์รัปเตด